**TERMENI DE REFERINŢĂ**

Keystone Moldova, din resurse financiare oferite de Uniunea Europeană și Fundația Soros-Moldova, anunță un concurs pentru selectarea unui/unei consultant(e) din Republica Moldova care va pregăti și desfășura un seminar de informare și capacitare a organizațiilor societății civile (OSC) cu privire la mecanismul de finanțare din bugetul public.

**CONTEXT**

Concursul de angajare a consultanței este anunțat și desfășurat în cadrul proiectului *“Servicii sociale mai bune printr-un parteneriat durabil dintre societatea civilă și guvern”* (Proiect). Proiectul este finanțat din sursele Uniunii Europene, co-finanțat și implementat de Fundația Soros-Moldova în parteneriat cu Keystone Moldova, Alianța Organizațiilor pentru Persoane cu Dizabilități din Republica Moldova și Alianța ONG-urilor active în domeniul Protecției Sociale a Copilului și Familiei. Proiectul are scopul de a abilita OSC-urile de nivel local din țară pentru stabilirea dialogului și parteneriatelor de lungă durată cu autoritățile publice întru dezvoltarea serviciilor sociale comunitare inovative, sustenabile și adaptate la necesitățile și prioritățile locale identificate. Serviciile comunitare nou create sau extinse contribuie la sporirea incluziunii sociale a persoanelor cu dizabilități intelectuale și psiho-sociale și a copiilor din grupuri vulnerabile. 33 OSC-uri de nivel local beneficiază de granturi și asistență tehnică, la necesitate, pe durata implementării proiectului, pentru a-și consolida rolul lor în informarea și implicarea în dezvoltarea și furnizarea serviciilor sociale comunitare.

În cadrul Proiectului este preconizat un program de capacitare instituțională a OSC-lor în baza nevoilor identificate în mod participativ. Un domeniu de instruire solicitat de OSC-uri reprezintă ***mecanismul de finanțare a OSC-lor din bugetul public*.**

**Scopul instruirii** va constitui capacitarea reprezentanților OSC cu privire la mecanismul de finanțare din bugetul public pentru a cunoaște oportunitățile și modalitățile de accesare a programelor de finanțare directă de la stat. În rezultatul instruirii, OSC-urile vor fi ghidate prin recomandări practice cum să inițieze dialogul cu autoritățile privind finanțările directe, cum să urmărească programele de granturi și/sau cele de achiziție publică a serviciilor sociale.

Programul de instruire va conține neapărat următoarele module:

* Formele de finanțare ale OSC din bugetul public
* Cadrul legislativ și normativ care reglementează finanțarea OSC din bugetul public
* Practicile existente de finanțare directă a OSC de către stat
* Recomandări practice pentru OSC în scopul accesării programelor de finanțare din bugetul public

Materialele și Seminarul de instruire vor fi livrate în limba Română.

Conținutul programul de instruire va fi preconizat pentru o zi de instruire, care va fi livrat pentru două grupuri de persoane, reprezentanți ai organizațiilor societății civile - beneficiari ai Proiectului, în zilele de 28 și 29 Ianuarie 2020, în mun. Chișinău.

 **SARCINILE INCLUSE ÎN SERVICIILE DE CONSULTANȚĂ:**

|  |  |  |  |
| --- | --- | --- | --- |
|  | **Sarcini și produse livrate**  | **Perioada** | **Număr zile consultanță** |
| 1 | Pregătirea materialelor pentru desfășurarea seminarului de instruire cu o durată de o zi* Chestionar pre și post instruire
* Agenda seminarului și Suportul de curs
 | 22-23 Ianuarie 2020  | 1.5  |
| 2 | Participarea în calitate de formator în cadrul a două seminare a câte o zi fiecare (la fiecare seminar vor participa circa 20 persoane) * Primul seminar pentru un grup de OSC cu experiență mai mare în implementarea proiectelor în colaborare cu autoritățile publice
* Al doilea seminar pentru un grup de OSC cu experiență mai mică de implementare a proiectelor în colaborare cu autoritățile publice
 | 28 Ianuarie 2020 (I Seminar)29 Ianuarie 2020 (II Seminar ) | 2 |
| 3 | Elaborarea raportului cu privire la realizarea seminarului de instruire * Raportul va conține date despre participanții la seminar și analiza rezultatelor chestionarelor pre-post instruire
 | 30-31 Ianuarie 2020 | 0.5  |

**CERINȚE DE CALIFICARE:**

* Studii universitare sau post-universitare în domeniul social, juridic sau economic;
* Experiență de lucru de cel puțin 5 ani în domeniul dezvoltării organizațiilor societății civile;
* Experiență de analiză a mecanismului de finanțare a organizațiilor societății civile din RM;
* Experiență în prestarea serviciilor de consultanță și asistență tehnică organizațiilor societății civile în scopul capacitării instituționale;
* Experiență de formator în cadrul seminarelor de instruire pentru OSC;
* Abilități bune de lucru în echipă.

**Perioada de contractare: Ianuarie 2020**. Consultantul va planifica și coordona toate activitățile cu coordonatorul proiectului **”Servicii sociale mai bune printr-un parteneriat durabil dintre societatea civilă și guvern”** din cadrul Asociației Keystone Moldova.

**Procedura de aplicare:** Persoanele interesate sunt încurajate să trimită: **CV-ul** și **Costul în euro al unei zile de consultanță cu toate taxele incluse la:** khsima@keystonehumanservices.org cu mențiunea: ***Servicii consultanță pentru OSC cu privire la mecanismul de finanțare***, până la data de **19 Ianuarie 2020.** *Doar persoanele selectate vor fi contactate.*